Bæjarráð Akraness hefur falið Gísla S. Einarssyni bæjarstjóra að undirbúa þau tímamót þegar íbúar Akraness verða sex þúsund talsins en eins og fram hefur komið í fréttum Skessuhorns gæti það orðið síðar í þessum mánuði því þann 21. desember voru íbúarnir orðnir 5.980 talsins og hafa aldrei verið fleiri . Gunnar Sigurðsson forseti bæjarstjórnar Akraness segir þessara tímamóta verði að sjálfsögðu fagnað en ekki væri ákveðið með hvaða hætti það yrði .